Diari Oficial de la Generalitat Valenciana


Sumari del DOGV 4658, del 26-12-2003 (2003/13436)

Juí verbal número 79/2001. Cèdula de notificació.
-------------------------------------------------

### Dades del document

Número de DOGV
:   4658

Data del DOGV
:   26-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/13669


Organisme emissor
:   Jutjat de Primera Instància Número 4 de València

Tipus de document
:   Anunci

Juí verbal número 79/2001. Cèdula de notificació. [2003/F13292]
  
Part demandant: Luis Miguel Armendáriz Marín.
  
Part demandada: Miguel Ángel Herrero Navarro, Consorcio de Compensación de Seguros, Alfret Ruiz Gracia i Compañía La Estrella.
  
Sobre: altres verbals.
  
En el juí esmentat, s'ha dictat la resolució que té el text literal següent:
  
Sentència número 259/2003
  
Jutge que la dicta: Beatriz de la Rubia Comos.
  
Lloc: València.
  
Data: 12 de novembre de 2003.
  
Beatriz de la Rubia Comos, magistrada jutgessa del Jutjat de Primera Instància número 4 d'esta capital, ha vist les presents actuacions de juí verbal, sobre danys derivats d'accident de tràfic, número 79/2001, promogudes per Luis Miguel Azmendáriz Marín, representat pel procurador Rafael Alario Mont i assistit pel lletrat Martín Guerrero Porcar, contra Miguel Ángel Herrero Navarro, en rebel·lia, Consorcio de Compensación de Seguros, assistit pel lletrat de l'estat, Alfret Ruiz Gracia, en rebel·lia, i La Estrella, representat per la procuradora Esperanza Ventura i assistida pel lletrat Alfonso de la Rosa.
  
Decisió
  
Estime íntegrament la demanda interposada per la representació processal de Luis Miguel Azmendáriz Marín contra Miguel Ángel Herrero Navarro, Consorcio de Compensación de Seguros, Alfret Ruiz Gracia i La Estrella, condemne Miguel Ángel Herrero Navarro i el Consorcio de Compensación de Seguros que abonen a l'actor: el primer la quantitat de set-cents trenta-set euros i vint-i-tres cèntims d'euro (737,23 euros). I el segon solidàriament amb aquell la de tres-cents setze euros i cinquanta-dos cèntims d'euro (316,52 euros), tenint en compte la franquícia que tenia reconeguda a favor seu, amb imposició de costes als referits demandats; i absolc d'esta Alfret Ruiz Gracia i la Compañía La Estrella, sense fer imposició a l'actor de les costes causades a estos últims.
  
En compliment del que s'establix en l'article 248.4 de la Llei Orgànica del Poder Judicial es fa saber a les parts que la present resolució no és ferma, en ser susceptible de recurs en apel·lació. Tal recurs, de què coneixerà l'Audiència Provincial, haurà de ser preparat davant d'este jutjat dins del termini dels cinc dies següents al de la notificació de la resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
El recurs d'apel·lació tan sols serà admés al condemnat a indemnitzar en el cas que, en preparar-lo, acredite haver constituït depòsit per l'import de la condemna, més els interessos i recàrrecs exigibles, en el compte de depòsits i consignacions d'este jutjat, o bé aporte juntament amb l'escrit de preparació aval bancari o altra garantia suficient que assegure el pagament (article 449, apartats 3 i 5 de la llei esmentada).
  
Que el secretari expedisca testimoni de la present resolució, que s'unirà a les actuacions en què es va dictar, i se'n porte l'original al llibre de sentències (conforme al que s'establix en l'article 265 de la Llei Orgànica del Poder Judicial).
  
Esta és la meua sentència, jutjant en primera instància, que pronuncie, mane i firme.
  
En atenció al desconeixement de l'actual domicili o residència dels demandats, Miguel Ángel Herrero Navarro i Alfret Ruiz Gracia, per mitjà de la provisió de 14 de novembre de 2003 el jutge ha acordat la publicació d'este edicte a través del Diari Oficial de la Generalitat Valenciana.